CELEX: 
Language: mt
Date: 2006-03-08 00:00:00
Title: Deċiżjoni tal-Kunsill XXX dwar l-iffirmar tal-Ftehim bejn il-Komunità Ewropea u r-Renju tad-Danimarka li jestendi għad-Danimarka d-dispożizzjonijiet tar- Regolament tal-Kunsill (KE) Nru 343/2003 li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil iddepożitata f'wieħed mill-Istati Membri minn ċittadin ta' pajjiż terz u r-Regolament tal-Kunsill (KE) Nru 2725/2000 dwar l-istabbiliment ta' Eurodac għat-tqabbil tal-marki tas-swaba' għall- applikazzjoni effettiva tal-Konvenzjoni ta' Dublin#Ftehim bejn il-Komunità Ewropea u r-Renju tad-Danimarka dwar il-kriterji u l-mekkaniżmi biex ikun iddeterminat l-istat responsabbli għall-eżami ta' talba għall-ażil iddepożitata fid-Danimarka jew f'xi Stat Membru ieħor ta' l-Unjoni Ewropea u  eurodac għat-tqabbil tal-marki tas-swaba' għall-applikazzjoni effettiva tal-konvenzjoni ta' Dublin

72                 MT                Il-Ġurnal Uffiċjali ta’ l-Unjoni Ewropea               13.12.2008

32006D0188

8.3.2006                          IL-ĠURNAL UFFIĊJALI TA’ L-UNJONI EWROPEA                     L 66/37

                                      DEĊIŻJONI TAL-KUNSILL
                                                     XXX
                                     dwar l-iffirmar tal-Ftehim bejn
                            il-Komunità Ewropea u r-Renju tad-Danimarka
                           li jestendi għad-Danimarka d-dispożizzjonijiet tar-
                               Regolament tal-Kunsill (KE) Nru 343/2003
                   li jistabbilixxi l-kriterji u l-mekkaniżmi biex ikun iddeterminat
           l-Istat Membru responsabbli biex jeżamina applikazzjoni għall-ażil iddepożitata
                        f'wieħed mill-Istati Membri minn ċittadin ta' pajjiż terz u
                r-Regolament tal-Kunsill (KE) Nru 2725/2000 dwar l-istabbiliment ta'
                           "Eurodac" għat-tqabbil tal-marki tas-swaba' għall-
                            applikazzjoni effettiva tal-Konvenzjoni ta' Dublin
                                               (2006/188/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63
(1)(a) tiegħu, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,

Wara li kkunsidra l-proposta mill-Kummissjoni
 ---pagebreak--- 13.12.2008         MT               Il-Ġurnal Uffiċjali ta’ l-Unjoni Ewropea                           73

Billi:

(1)      Skond l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat
         dwar l-Unjoni Ewropea u t-Trattat li jistabbilixxi l-Komunità Ewropea, id-Danimarka mhix
         marbuta bid-dispożizzjonijiet tar-Regolamenti (KE) Nri 343/2003 1 u 2725/2000 2, u lanqas
         m'hi soġġetta għall-applikazzjoni tagħhom.

(2)      B'Deċiżjoni tas-6 ta' Mejju 2003, il-Kunsill awtorizza lill-Kummissjoni sabiex tinnegozja
         Ftehim bejn il-Komunità Ewropea u r-Renju tad-Danimarka li jestendi għad-Danimarka d-
         dispożizzjonijiet tar-Regolamenti hawn fuq imsemmija.

(3)      In-negozjati bil-ħsieb li jiġi ffirmat il-Ftehim seħħew bejn Ġunju 2003 u April 2004.

(4)      Ir-Renju Unit u l-Irlanda, skond l-Artikolu 3 tal-Protokoll dwar il-pożizzjoni tar-Renju Unit u
         l-Irlanda anness mat-Trattat dwar l-Unjoni Ewropea u t-Trattat li jistabbilixxi l-Komunità
         Ewropea, qegħdin jieħdu sehem fl-adozzjoni u fl-applikazzjoni ta' din id-Deċiżjoni.

(5)      Skond l-Artikoli 1 u 2 tal-Protokoll imsemmi hawn fuq dwar il-pożizzjoni tad-Danimarka, id-
         Danimarka mhix qiegħda tieħu sehem fl-adozzjoni ta' din id-Deċiżjoni u mhix marbuta
         magħha u l-anqas m'hi soġġetta għall-applikazzjoni tagħha.

(6)       Il-Ftehim, li ġie inizjalat fil-Lussemburgu nhar it-8 ta' Ġunju 2004, għandu jiġi ffirmat,

IDDEĊIEDA KIF ĠEJ:

1
         ĠU L 50, 25.2.2003, p. 1.
2
         ĠU L 316, 15.12.2000, p. 1.
 ---pagebreak--- 74              MT                Il-Ġurnal Uffiċjali ta’ l-Unjoni Ewropea                       13.12.2008

                                               Artikolu 1

L-iffirmar tal-Ftehim bejn il-Komunità Ewropea u r-Renju tad-Danimarka li jestendi għad-
Danimarka d-dispożizzjonijiet tar-Regolament tal-Kunsill (KE) Nru 343/2003 li jistabbilixxi l-
kriterji u l-mekkaniżmi biex ikun iddeterminat l-Istat Membru responsabbli biex jeżamina
applikazzjoni għall-ażil iddepożitata f'wieħed mill-Istati Membri minn ċittadin ta' pajjiż terz u r-
Regolament tal-Kunsill (KE) Nru 2725/2000(KE) dwar l-istabbiliment ta' "Eurodac" għat-tqabbil
tal-marki tas-swaba' għall-applikazzjoni effettiva tal-Konvenzjoni ta' Dublin, qiegħda b'dan tiġi
approvata f'isem il-Komunità, soġġett għad-Deċiżjoni tal-Kunsill dwar il-konklużjoni ta' dan il-
Ftehim.

It-test tal-Ftehim hu mehmuż ma' din id-Deċiżjoni.

                                               Artikolu 2

Il-President tal-Kunsill huwa bil-preżenti awtorizzat sabiex jaħtar il-persuna/i awtorizzat(i) biex
jiffirma(w), f'isem il-Komunità, il-Ftehim, soġġett għall-konklużjonijiet tiegħu.

Magħmul fi Brussell,
                                                                             F'isem il-Kunsill
                                                                             Il-President
 ---documentbreak--- 13.12.2008       MT               Il-Ġurnal Uffiċjali ta’ l-Unjoni Ewropea                            75

22006A0308(03)

L 66/38                       IL-ĠURNAL UFFIĊJALI TA’ L-UNJONI EWROPEA                           8.3.2006

                                               FTEHIM
  bejn il-Komunità Ewropea u r-Renju tad-Danimarka dwar il-kriterji u l-mekkaniżmi biex
     ikun iddeterminat l-istat responsabbli għall-eżami ta' talba għall-ażil iddepożitata fid-
  Danimarka jew f'xi Stat Membru ieħor ta' l-Unjoni Ewropea u "eurodac" għat-tqabbil tal-
             marki tas-swaba' għall-applikazzjoni effettiva tal-konvenzjoni ta' Dublin

IL-KOMUNITÀ EWROPEA, aktar 'il quddiem imsejħa "il-Komunità",

minn naħa waħda, u

IR-RENJU TAD-DANIMARKA, aktar 'il quddiem imsejħa "id-Danimarka",

min-naħa l-oħra,

WAQT LI JIRREFERU għall-parteċipazzjoni tad-Danimarka fil-Konvenzjoni li tiddetermina l-Istat
responsabbli biex jeżamina l-applikazzjonijiet għall-ażil iddepożitati f'wieħed mill-Istati Membri
tal-Komunitajiet Ewropej, iffirmata f'Dublin nhar il-15 ta' Ġunju 1990, aktar 'il quddiem imsejħa l-
"Konvenzjoni ta' Dublin";

WAQT LI JIRREFERU għall-Artikolu 12 tal-Ftehim bejn il-Komunità Ewropea u r-Repubblika ta'
l-Islanda u r-Renju tan-Norveġja dwar il-kriterji u l-mekkaniżmi biex jiġi ddeterminat l-Istat
responsabbli biex jeżamina talba għall-ażil iddepożitata fi Stat Membru jew fl-Islanda jew in-
Norveġja;

WARA LI KKUNSIDRAW li r-Regolament tal-Kunsill (KE) Nru 343/2003 tat-18 ta' Frar 2003 li
jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex
jeżamina applikazzjoni għall-ażil iddepożitata f'wieħed mill-Istati Membri minn ċittadin ta' pajjiż
terz, aktar 'il quddiem imsejjaħ ir-"Regolament ta' Dublin II", jieħu post il-"Konvenzjoni ta'
Dublin";

WARA LI NNOTAW li r-Regolament tal-Kunsill (KE) Nru 1560/2003 li jistabbilixxi regoli
 ---pagebreak--- 76               MT               Il-Ġurnal Uffiċjali ta’ l-Unjoni Ewropea                    13.12.2008

ddettaljati għall-applikazzjoni tar-Regolament tal-Kunsill (KE) Nru 343/2003 li jistabbilixxi l-
kriterji u l-mekkaniżmi biex ikun iddeterminat l-Istat Membru responsabbli biex jeżamina
applikazzjoni għall-ażil iddepożitata f'wieħed mill-Istati Membri minn ċittadin ta' pajjiż terz ġie
addottat nhar it-2 ta' Settembru 2003;

WARA LI KKUNSIDRAW l-importanza tar-Regolament tal-Kunsill (KE) Nru 2725/2000 tal-11 ta'
Diċembru 2000 dwar l-istabbiliment ta' "Eurodac" għat-tqabbil tal-marki tas-swaba' għall-
applikazzjoni effettiva tal-Konvenzjoni ta' Dublin, aktar 'il quddiem imsejjaħ ir-"Regolament
Eurodac". Ir-"Regolament Eurodac" u r-"Regolament ta' Dublin II" aktar 'il quddiem jissejħu r-
"Regolamenti";

WARA LI NNOTAW li l-Kunsill nhar it-28 ta' Frar 2002 adotta r-Regolament (KE) Nru 407/2002
dwar ċerti regoli sabiex jiġi implimentat ir-"Regolament Eurodac";

WAQT LI JIRREFERU għall-Protokoll dwar il-pożizzjoni tad-Danimarka anness mat-Trattat dwar
l-Unjoni Ewropea u mat-Trattat li jistabbilixxi l-Komunità Ewropea ("il-Protokoll dwar il-
pożizzjoni tad-Danimarka") skond liema r-"Regolament ta' Dublin II" u r-"Regolament Eurodac"
m'għandhomx jorbtu lid-Danimarka jew ikunu applikabbli fiha;

WAQT LI JIXTIEQU li d-dispożizzjonijiet tar-Regolamenti, amendi futuri għalihom u l-miżuri ta'
implimentazzjoni li għandhom x'jaqsmu magħhom, ikunu japplikaw skond id-dritt internazzjonali
għar-relazzjonijiet bejn il-Komunità u d-Danimarka minħabba li hija Stat Membru b'pożizzjoni
speċjali fir-rigward tat-Titolu IV tat-Trattat li jistabbilixxi l-Komunità Ewropea;

WAQT LI JISĦQU dwar l-importanza ta' koordinazzjoni tajba bejn il-Komunità u d-Danimarka fir-
rigward ta' l-innegozjar u l-konklużjoni tal-ftehimiet internazzjonali li jistgħu jaffettwaw jew
ibiddlu l-kamp ta' applikazzjoni tar-Regolamenti;

WAQT LI JISĦQU li d-Danimarka għandha tfittex li tingħaqad ma' ftehimiet internazzjonali
konklużi mill-Komunità fejn il-parteċipazzjoni tad-Danimarka hija relevanti għall-applikazzjoni
koerenti tar-Regolamenti u dan il-Ftehim;
 ---pagebreak--- 13.12.2008       MT                 Il-Ġurnal Uffiċjali ta’ l-Unjoni Ewropea                                   77

WAQT LI JIDDIKJARAW li l-Qorti tal-Ġustizzja tal-Komunitajiet Ewropej għandu jkollha
ġurisdizzjoni sabiex tassigura l-applikazzjoni u l-interpretazzjoni uniformi ta' dan il-Ftehim inklużi
d-dispożizzjonijiet tar-Regolamenti u kull miżura ta' implimentazzjoni tal-Komunità li jiffurmaw
parti minn dan il-Ftehim;

WAQT LI JIRREFERU għall-ġurisdizzjoni mogħtija lill-Qorti tal-Ġustizzja tal-Komunitajiet
Ewropej skond l-Artikolu 68(1) tat-Trattat li jistabbilixxi l-Komunità Ewropea sabiex tagħti
deċiżjonijiet dwar kwistjonijiet preliminari li għandhom x'jaqsmu mal-validità u l-interpretazzjoni
ta' l-atti ta' l-istituzzjonijiet tal-Komunità bbażati fuq it-Titolu IV tat-Trattat, inkluża l-validità u l-
interpretazzjoni ta' dan il-Ftehim, u għaċ-ċirkustanza li din id-dispożizzjoni m'għandhiex torbot lid-
Danimarka jew tkun applikabbli fiha, kif jirriżulta mill-Protokoll dwar il-pożizzjoni tad-Danimarka;

WAQT LI JIKKUNSIDRAW li l-Qorti tal-Ġustizzja tal-Komunitajiet Ewropej għandu jkollha
ġurisdizzjoni taħt l-istess kundizzjonijiet sabiex tagħti deċiżjonijiet preliminari dwar kwistjonijiet li
jirrigwardaw il-validità u l-interpretazzjoni ta' dan il-Ftehim sollevati mnn qorti jew tribunal Daniż,
u li għalhekk il-qrati u t-tribunali Daniżi għandhom jitolbu deċiżjonijiet preliminari taħt l-istess
kundizzjonijiet bħall-qrati u t-tribunali ta' l-Istati Membri l-oħrajn fir-rigward ta' l-interpretazzjoni
tar-Regolamenti u l-miżuri ta' implimentazzjoni tagħhom;

WAQT LI JIRREFERU għad-dispożizzjoni li, skond l-Artikolu 68(3) tat-Trattat li jistabbilixxi l-
Komunità Ewropea, il-Kunsill ta' l-Unjoni Ewropea, il-Kummissjoni Ewropea u l-Istati Membri
jistgħu jitolbu lill-Qorti tal-Ġustizzja tal-Komunitajiet Ewropej sabiex tagħti deċiżjoni dwar l-
interpretazzjoni ta' l-atti ta' l-istituzzjonijiet tal-Komunità bbażati fuq it-Titolu IV tat-Trattat,
inkluża l-interpretazzjoni ta' dan il-Ftehim, u ċ-ċirkustanza li din id-dispożizzjoni m'għandhiex
torbot lid-Danimarka jew tkun applikabbli fiha, b'mod konformi mal-Protokoll dwar il-pożizzjoni
tad-Danimarka;
 ---pagebreak--- 78               MT                Il-Ġurnal Uffiċjali ta’ l-Unjoni Ewropea                       13.12.2008

WARA LI KKUNSIDRAW li d-Danimarka, taħt l-istess kundizzjonijiet bħall-Istati Membri l-
oħrajn fir-rigward tar-Regolamenti u l-miżuri ta' implimentazzjoni tagħhom, għandha tingħata l-
possibilità sabiex titlob lill-Qorti tal-Ġustizzja tal-Komunitajiet Ewropej biex tagħti deċiżjonijiet
dwar kwistjonijiet relatati ma' l-interpretazzjoni ta' dan il-Ftehim;

WAQT LI JISĦQU li skond il-liġi Daniża, il-qrati fid-Danimarka għandhom - meta jinterpretaw
dan il-Ftehim inklużi d-dispożizzjonijiet tar-Regolamenti u kull miżura ta' implimentazzjoni tal-
Komunità li jiffurmaw parti minn dan il-Ftehim - jikkunsidraw sewwa d-deċiżjonijiet li jinsabu fil-
każistika tal-Qorti tal-Ġustizzja tal-Komunitajiet Ewropej u tal-qrati ta' l-Istati Membri tal-
Komunitajiet Ewropej fir-rigward tad-dispożizzjonijiet tar-Regolamenti u kull miżura ta'
implimentazzjoni tal-Komunità;

WARA LI KKUNSIDRAW li għandu jkun possibbli li l-Qorti tal-Ġustizzja tal-Komunitajiet
Ewropej tiġi mitluba tiddeċiedi dwar kwistjonijiet relatati mal-konformità ma' l-obbligi taħt dan il-
Ftehim skond id-dispożizzjonijiet tat-Trattat li jistabbilixxi l-Komunità Ewropea li jirregolaw il-
proċeduri quddiem il-Qorti;

BILLI, skond l-Artikolu 300(7) tat-Trattat li jistabbilixxi l-Komunità Ewropea, dan il-Ftehim jorbot
lill-Istati Membri; għalhekk huwa xieraq li d-Danimarka, fil-każ ta' nuqqas ta' konformità minn Stat
Membru, tkun tista' ġġib ilment lill-Kummissjoni bħala l-għassiesa tat-Trattat;
 ---pagebreak--- 13.12.2008      MT               Il-Ġurnal Uffiċjali ta’ l-Unjoni Ewropea                            79

WARA LI KKUNSIDRAW li d-Danimarka skond l-Artikolu 3 tal-Protokoll dwar il-pożizzjoni tad-
Danimarka m'għandhiex tbati konsegwenzi finanzjarji għall-miżuri li ma jorbtux lid-Danimarka jew
li m'humiex applikabbli fiha minbarra spejjeż amministrattivi, u li l-kontribuzzjoni tad-Danimarka
għall-ispejjeż operattivi marbuta mat-twaqqif u mat-tħaddim tat-Taqsima Ċentrali skond l-Artikolu
3 tar-"Regolament Eurodac" għalhekk trid tiġi ddeterminata;

WAQT LI JISĦQU li Protokoll skond l-Artikolu 12 tal-Ftehim bejn il-Komunità Ewropea u l-
Islanda u n-Norveġja dwar il-kriterji u l-mekkaniżmi biex jiġi ddeterminat l-Istat responsabbli biex
jeżamina talba għall-ażil iddepożitata fi Stat Membru jew fl-Islanda jew in-Norveġja għandu
jassigura r-relazzjonijiet bejn l-Iżlanda u n-Norveġja minn naħa waħda u d-Danimarka min-naħa l-
oħra dwar id-dispożizzjonijiet tar-"Regolament ta' Dublin II" u r-"Regolament Eurodac";

WAQT LI JIXTIEQU li l-kontenut ta' dan il-Protokoll jiġi ddeterminat mill-Komunità Ewropea u l-
Islanda u n-Norveġja b'mod parallel ma' dan il-Ftehim, bil-kunsens tad-Danimarka,

FTIEHMU KIF ĠEJ:
 ---pagebreak--- 80               MT                Il-Ġurnal Uffiċjali ta’ l-Unjoni Ewropea                     13.12.2008

                                              ARTIKOLU 1

                                                   Skop

1. L-iskop ta' dan il-Ftehim hu li japplika d-dispożizzjonijiet tar-Regolament tal-Kunsill (KE)
Nru 343/2003 tat-18 ta' Frar 2003 dwar il-kriterji u l-mekkaniżmi biex jiġi ddeterminat l-Istat
Membru responsabbli biex jeżamina talba għall-ażil iddepożitata fid-Danimarka jew f'xi Stat
Membru ieħor ta' l-Unjoni Ewropea (ir-"Regolament ta' Dublin II"), ir-Regolament tal-Kunsill (KE)
Nru 2725/2000 tal-11 ta' Diċembru 2000 dwar l-istabbiliment ta' "Eurodac" għat-tqabbil tal-marki
tas-swaba' għall-applikazzjoni effettiva tal-Konvenzjoni ta' Dublin (ir-"Regolament Eurodac") u l-
miżuri ta' implimentazzjoni tagħhom għar-relazzjoni bejn il-Komunità u d-Danimarka, skond l-
Artikolu 2(1) u 2(2).

2. Huwa l-objettiv tal-Partijiet Kontraenti li jaslu għal applikazzjoni u interpretazzjoni uniformi tad-
dispożizzjonijiet tar-Regolamenti u l-miżuri ta' implimentazzjoni tagħhom fl-Istati Membri kollha.

3. Id-dispożizzjonijiet ta' l-Artikoli 3(1), 4(1) u 5(1) ta' dan il-Ftehim jirriżultaw mill-Protokoll dwar
il-pożizzjoni tad-Danimarka.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                          81

                                             ARTIKOLU 2

                                    Ir-"Regolament ta' Dublin II"
                                      u r-"Regolament Eurodac"

1. Id-dispożizzjonijiet tar-"Regolament ta' Dublin II" li hu anness ma' dan il-Ftehim u jifforma parti
minnu, flimkien mal-miżuri ta' implimentazzjoni tiegħu adottati skond l-Artikolu 27(2) tar-
"Regolament ta' Dublin II" u – fir-rigward tal-miżuri ta' implimentazzjoni adottati wara d-dħul fis-
seħħ ta' dan il-Ftehim - implimentati mid-Danimarka kif imsemmi fl-Artikolu 4 ta' dan il-Ftehim,
għandhom japplikaw skond id-dritt internazzjonali għar-relazzjonijiet bejn il-Komunità u d-
Danimarka.

2. Id-dispożizzjonijiet tar-"Regolament Eurodac" li hu anness ma' dan il-Ftehim u jifforma parti
minnu, flimkien mal-miżuri ta' implimentazzjoni tiegħu adottati skond l-Artikolu 22 jew 23(2) tar-
"Regolament Eurodac" u – fir-rigward tal-miżuri ta' implimentazzjoni adottati wara d-dħul fis-seħħ
ta' dan il-Ftehim - implimentati mid-Danimarka kif imsemmi fl-Artikolu 4 ta' dan il-Ftehim,
għandhom japplikaw skond id-dritt internazzjonali għar-relazzjonijiet bejn il-Komunità u d-
Danimarka.

3. Id-data tad-dħul fis-seħħ ta' dan il-Ftehim għandha tapplika minflok id-data msemmija fl-
Artikolu 29 tar-"Regolament ta' Dublin II", u l-Artikolu 27 tar-"Regolament Eurodac".
 ---pagebreak--- 82                MT              Il-Ġurnal Uffiċjali ta’ l-Unjoni Ewropea                   13.12.2008

                                             ARTIKOLU 3

                              Emendi għar-"Regolament ta' Dublin II"
                                    u għar-"Regolament Eurodac"

1. Id-Danimarka m'għandhiex tieħu sehem fl-adozzjoni ta' emendi għar-"Regolament ta' Dublin II"
u għar-"Regolament Eurodac" u l-ebda tali emenda m'għandha torbot lid-Danimarka jew tkun
applikabbli fiha.

2. Kull meta jiġu adottati emendi għar-Regolamenti d-Danimarka għandha tgħarraf lill-
Kummissjoni bid-deċiżjoni tagħha dwar jekk hix ser timplimenta jew le l-kontenut ta' dawn l-
emendi. In-notifika għandha tingħata fil-mument ta' l-adozzjoni ta' l-emendi jew fi żmien 30 jum
minn hemm 'il quddiem.

3. Jekk id-Danimarka tiddeċiedi li tkun ser timplimenta l-kontenut ta' l-emendi n-notifika għandha
tindika jekk l-implimentazzjoni tistax isseħħ b'mod amministrattiv jew jekk teħtieġx approvazzjoni
parlamentari.

4. Jekk in-notika tindika li l-implimentazzjoni tista' sseħħ b'mod amministrattiv in-notifika għandha
tiddikjara, barra minn hekk, li l-miżuri amministrattivi kollha meħtieġa jidħlu fis-seħħ fid-data tad-
dħul fis-seħħ ta' l-emendi għar-Regolamenti jew li daħlu fis-seħħ fid-data tan-notifika, skond liema
data tiġi l-aktar tard.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                                  83

5. Jekk in-notifika tindika li l-implimentazzjoni teħtieġ approvazzjoni parlamentari fid-Danimarka,
għandhom japplikaw ir-regoli li ġejjin:

(a)   il-miżuri leġislattivi fid-Danimarka għandhom jidħlu fis-seħħ fid-data tad-dħul fis-seħħ ta' l-
      emendi għar-Regolamenti jew fi żmien 6 xhur wara n-notifika, skond liema data tiġi l-aktar
      tard;

(b)   jekk il-miżuri leġislattivi fid-Danimarka ma jkunux daħlu fis-seħħ fid-data li jidħlu fis-seħħ l-
      emendi għar-Regolamenti, id-Danimarka għandha tapplika s-sustanza ta' l-emendi
      proviżorjament sa fejn dan ikun kumpatibbli mal-liġi nazzjonali;

(c)   id-Danimarka għandha tgħarraf lill-Kummissjoni bid-data li fiha jidħlu fis-seħħ il-miżuri
      leġislattivi ta' l-implimentazzjoni u b'kull miżura partikolari li tkun ittieħdet fir-rigward ta' l-
      applikazzjoni proviżorja.

6. Notifika Daniża li l-kontenut ta' l-emendi ġie implimentat fid-Danimarka, skond il-paragrafu 4
jew 5, toħloq obbligi reċiproċi skond id-dritt internazzjonali bejn id-Danimarka u l-Komunità. L-
emendi għar-Regolamenti għandhom imbagħad jikkostitwixxu emendi għal dan il-Ftehim u
għandhom jitqiesu li huma annessi miegħu.
 ---pagebreak--- 84               MT                 Il-Ġurnal Uffiċjali ta’ l-Unjoni Ewropea                  13.12.2008

7. F'każ li:

(a)     id-Danimarka tinnotifika d-deċiżjoni tagħha li ma timplimentax il-kontenut ta' l-emendi, jew

(b)     id-Danimarka ma tagħmilx notifika fi żmien it-terminu ta' skadenza ta' 30 jum stabbilit fil-
paragrafu 2; jew

(c)   il-miżuri leġislattivi fid-Danimarka ma jidħlux fis-seħħ fi żmien it-termini ta' skadenza
      stabbiliti fil-paragrafu 5,

dan il-Ftehim għandu jitqies mitmum ħlief jekk fi żmien 90 jum il-partijiet jiddeċiedu mod ieħor
jew, fis-sitwazzjoni msemmija taħt (c), il-miżuri leġislattivi fid-Danimarka jidħlu fis-seħħ fi żmien
l-istess perjodu. It-terminazzjoni għandha tieħu effett 3 xhur wara l-iskadenza tal-perijodu ta'
90 jum.

8. Talbiet mibgħuta skond ir-"Regolament ta' Dublin II" qabel id-data tat-tmiem tal-Ftehim kif
stabbilit fil-paragrafu 7 m'humiex affettwati b'dan.

                                               ARTIKOLU 4

                                       Miżuri ta' implimentazzjoni

1. Id-Danimarka m'għandhiex tieħu sehem fl-adozzjoni ta' opinjonijiet mill-Kumitat imsemmi fl-
Artikolu 27(2) tar-"Regolament ta' Dublin II" u l-Artikolu 23(2) tar-"Regolament Eurodac" jew fl-
adozzjoni tal-miżuri ta' implimentazzjoni adottati skond l-Artikolu 22 tar-"Regolament Eurodac".
Il-miżuri ta' implimentazzjoni adottati skond l-Artikolu 27(2) tar-"Regolament ta' Dublin II" jew
skond 23(2) tar-"Regolament Eurodac" u miżuri ta' implimentazzjoni adottati skond l-Artikolu 22
tar-"Regolament Eurodac" m'għandhomx jorbtu lid-Danimarka jew ikunu applikabbli fiha.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                           85

2. Kull meta miżuri ta' implimentazzjoni jiġu adottati skond l-Artikolu 27(2) tar-"Regolament ta'
Dublin II" u skond l-Artikolu 22 jew 23(2) tar-"Regolament Eurodac", il-miżuri ta'
implimentazzjoni għandhom jiġu kkomunikati lid-Danimarka. Id-Danimarka għandha tgħarraf lill-
Kummissjoni dwar id-deċiżjoni tagħha dwar jekk hix ser timplimenta jew le l-kontenut tal-miżuri
ta' implimentazzjoni. In-notifika għandha tingħata malli jkunu rċevuti l-miżuri ta' implimentazzjoni
jew fi żmien 30 jum minn dakinhar.

3. In-notifika għandha tiddikjara li l-miżuri amministrattivi meħtieġa kollha fid-Danimarka jidħlu
fis-seħħ dakinhar li jidħlu fis-seħħ il-miżuri ta' implimentazzjoni jew li daħlu fis-seħħ dakinhar tan-
notifika, skond liema tkun l-aħħar data.

4. Notifika Daniża li l-kontenut tal-miżuri ta' implimentazzjoni ġew implimentati fid-Danimarka,
toħloq obbligi reċiproċi skond id-dritt internazzjonali bejn id-Danimarka u l-Komunità. Il-miżuri ta'
implimentazzjoni mbagħad jiffurmaw parti minn dan il-Ftehim.

5. F'każ li:

(a)     id-Danimarka tinnotifika d-deċiżjoni tagħha li ma timplimentax il-kontenut tal-miżuri ta'
implimentazzjoni, jew

(b)   id-Danimarka ma tagħmilx notifika fi żmien it-terminu ta' skadenza ta' 30 jum stabbilit fil-
      paragrafu 2;

dan il-Ftehim għandu jiġi kkunsidrat mitmum ħlief jekk fi żmien 90 jum il-partijiet jiddeċiedu mod
ieħor. It-terminazzjoni għandha tieħu effett 3 xhur wara l-iskadenza tal-perijodu ta' 90 jum.
 ---pagebreak--- 86               MT                 Il-Ġurnal Uffiċjali ta’ l-Unjoni Ewropea                 13.12.2008

6. Talbiet mibgħuta skond ir-"Regolament ta' Dublin II" qabel id-data tat-tmiem tal-Ftehim kif
stabbilit fil-paragrafu 5 m'humiex affettwati b'dan.

7. Jekk f'każijiet eċċezzjonali l-implimentazzjoni titlob approvazzjoni parlamentari fid-Danimarka,
in-notifika Daniża taħt il-paragrafu 2 għandha tindika dan u għandhom japplikaw id-
dispożizzjonijiet ta' l-Artikolu 3(5) sa (8).

                                                ARTIKOLU 5

                 Ftehimiet internazzjonali li jaffettwaw ir-"Regolament ta' Dublin II"
                                        u r-"Regolament Eurodac"

1. Il-ftehimiet internazzjonali li ntrabtet għalihom il-Komunità bbażati fuq ir-regoli tar-"Regolament
ta' Dublin II" u r-"Regolament Eurodac" m'għandhomx jorbtu lid-Danimarka u m'għandhomx ikunu
applikabbli fiha.

2. Id-Danimarka għandha tastjeni milli tidħol fi ftehimiet internazzjonali li jistgħu jaffettwaw jew
ibiddlu l-kamp ta' applikazzjoni tar-Regolamenti kif annessi ma' dan il-Ftehim dwar id-
determinazzjoni tar-responsabbiltà biex tiġi eżaminata applikazzjoni għall-ażil jew miżuri dwar it-
tqabbil tal-marki tas-swaba' ta' ċittadini ta' pajjiżi terzi koperti mir-"Regolament Eurodac" sakemm
ma jsirx bi qbil mal-Komunità u ma jkunux saru arranġamenti sodisfaċenti fir-rigward tar-relazzjoni
bejn dan il-Ftehim u l-ftehim internazzjonali in kwistjoni.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                              87

3. Waqt l-innegozjar ta' ftehimiet internazzjonali li jistgħu jaffettwaw jew ibiddlu l-kamp ta'
applikazzjoni tar-Regolamenti kif annessi ma' dan il-Ftehim, id-Danimarka għandha tikkoordina l-
pożizzjoni tagħha mal-Komunità u għandha tastjeni milli tieħu azzjonijiet li jistgħu jippreġudikaw l-
għanijiet ta' pożizzjoni Komunitarja fi ħdan l-isfera tagħha ta' kompetenza f'negozjati ta' dan it-tip.

                                             ARTIKOLU 6

                   Ġurisdizzjoni tal-Qorti tal-Ġustizzja tal-Komunitajiet Ewropej
                              fir-rigward ta' l-interpretazzjoni tal-Ftehim

1. Meta titqajjem kwistjoni dwar il-validità jew l-interpretazzjoni ta' dan il-Ftehim f'każ pendenti
quddiem qorti jew tribunal Daniż, dik il-qorti jew dak it-tribunal għandu jitlob lill-Qorti tal-
Ġustizzja sabiex tagħti deċiżjoni dwar dan kull meta taħt l-istess ċirkustanzi qorti jew tribunal ta'
Stat Membru ieħor ta' l-Unjoni Ewropea jkun meħtieġ jagħmel dan fir-rigward tar-"Regolament ta'
Dublin II" u r-"Regolament Eurodac" u l-miżuri ta' implimentazzjoni tagħhom imsemmija fl-
Artikolu 2(1) u 2(2).

2. Skond il-liġi Daniża, il-qrati fid-Danimarka għandhom, meta jkunu qegħdin jinterpretaw dan il-
Ftehim, jikkunsidraw sewwa d-deċiżjonijiet li jinsabu fil-każistika tal-Qorti tal-Ġustizzja fir-
rigward tad-dispożizzjonijiet tar-"Regolament ta' Dublin II" u r-"Regolament Eurodac" u kull
miżura ta' implimentazzjoni tal-Komunità.
 ---pagebreak--- 88               MT                Il-Ġurnal Uffiċjali ta’ l-Unjoni Ewropea                     13.12.2008

3. Id-Danimarka tista', l-istess bħall-Kunsill, il-Kummissjoni u kull Stat Membru ieħor, titlob lill-
Qorti tal-Ġustizzja biex tagħti deċiżjoni dwar kwistjoni ta' interpretazzjoni ta' dan il-Ftehim. Id-
deċiżjoni mogħtija mill-Qorti tal-Ġustizzja b'risposta għal talba ta' dan it-tip m'għandhiex tapplika
għas-sentenzi tal-qrati jew tribunali ta' l-Istati Membri li jkunu saru res judicata.

4. Id-Danimarka għandha tkun intitolata tissottometti osservazzjonijiet lill-Qorti tal-Ġustizzja
f'każijiet fejn kwistjoni tkun ġiet irriferita lilha minn qorti jew tribunal ta' Stat Membru għal
deċiżjoni preliminari dwar l-interpretazzjoni ta' xi dispożizzjoni msemmija fl-Artikolu 2(1) u 2(2).

5. Il-Protokoll dwar l-Istatut tal-Qorti tal-Ġustizzja tal-Komunitajiet Ewropej u r-Regoli tiegħu tal-
Proċedura għandhom japplikaw.

6. Jekk id-dispożizzjonijiet tat-Trattat li jistabbilixxi l-Komunità Ewropea dwar deċiżjonijiet mill-
Qorti tal-Ġustizzja jiġu emendati b'konsegwenzi għal deċiżjonijiet fir-rigward tar-"Regolament ta'
Dublin II" u r-"Regolament Eurodac", id-Danimarka tista' tgħarraf lill-Kummissjoni dwar id-
deċiżjoni tagħha li ma tapplikax l-emendi fir-rigward ta' dan il-Ftehim. In-notifika għandha tingħata
fil-mument tad-dħul fis-seħħ ta' l-emendi jew fi żmien 60 jum minn hemm 'il quddiem.

F'każ ta' dan it-tip, dan il-Ftehim jiġi kkunsidrat mitmum. It-tmiem għandu jieħu effett 3 xhur wara
n-notifika.

7. Talbiet mibgħuta skond ir-"Regolament ta' Dublin II" qabel id-data tat-tmiem tal-Ftehim kif
stabbilit fil-paragrafu 6 m'humiex affettwati b'dan.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                           89

                                              ARTIKOLU 7

                    Ġurisdizzjoni tal-Qorti tal-Ġustizzja tal-Komunitajiet Ewropej
                                fir-rigward tal-konformità mal-Ftehim

1. Il-Kummissjoni tista' tressaq quddiem il-Qorti tal-Ġustizzja każijiet kontra d-Danimarka dwar
nuqqas ta' konformità ma ' xi obbligu skond dan il-Ftehim.

2. Id-Danimarka tista' tressaq ilment lill-Kummissjoni dwar nuqqas ta' konformità minn Stat
Membru ma' l-obbligi tiegħu skond dan il-Ftehim.

3. Id-dispożizzjonijiet rilevanti tat-Trattat li jistabbilixxi l-Komunità Ewropea li jirregolaw il-
proċeduri quddiem il-Qorti tal-Ġustizzja kif ukoll il-Protokoll dwar l-Istatut tal-Qorti tal-Ġustizzja
tal-Komunitajiet Ewropej u r-Regoli tal-Proċedura tagħha għandhom japplikaw.

                                              ARTIKOLU 8

                                        Applikazzjoni territorjali

Dan il-Ftehim għandu japplika għat-territorji msemmija fl-Artikolu 299 tat-Trattat li jistabbilixxi l-
Komunità Ewropea u skond l-Artikolu 26 tar-"Regolament Eurodac" u l-Artikolu 26 tar-
"Regolament ta' Dublin II".
 ---pagebreak--- 90               MT                 Il-Ġurnal Uffiċjali ta’ l-Unjoni Ewropea                    13.12.2008

                                               ARTIKOLU 9

                        Kontribuzzjonijiet finanzjarji fir-rigward ta' l-"Eurodac"

Għal dak li jirrigwarda l-ispejjeż amministrattivi u operattivi marbuta l-istallazzjoni u t-tħaddim tat-
Taqsima Ċentrali ta' l-Eurodac, id-Danimarka għandha tikkontribwixxi somma annwali għall-baġit
annwali ta' l-UE, ikkalkulata fuq il-bażi ta' l-approprjazzjonijiet baġitarji allokati għal dak il-għan,
skond il-perċentwali tal-prodott gross nazzjonali Daniż meta mqabbel mal-prodott gross nazzjonali
totali ta' l-Istati kollha li qegħdin jipparteċipaw.

Din id-dispożizzjoni għandha tapplika mis-sena tal-kollegament tad-Danimarka mat-Taqsima
Ċentrali.

Il-kontribuzzjoni tad-Danimarka għall-installazzjoni inizjali tat-Taqsima Ċentrali ser tammonta għal
somma f'daqqa ekwivalenti għall-ammont rimborżat fuq il-kontribuzzjoni Daniża għall-baġit
ġenerali ta' l-Unjoni Ewropea, minħabba n-non-parteċipazzjoni inizjali tagħha fir-"Regolament
Eurodac".

                                              ARTIKOLU 10

                                             Tmiem tal-Ftehim

1. Dan il-ftehim għandu jintemm jekk id-Danimarka tinforma lill-Istati Membri l-oħrajn li hija ma
tixtieqx tkompli tinqeda mid-dispożizzjonijiet tal-Parti I tal-Protokoll dwar il-pożizzjoni tad-
Danimarka, skond l-Artikolu 7 ta' dak il-Protokoll.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                              91

2. Dan il-Ftehim jista' jintemm permezz ta' notifika minn Parti Kontraenti lill-oħra. It-tmiem għandu
jkollu effett minn sitt xhur wara d-data ta' dik in-notifika.

3. It-talbiet li jkunu ntbagħtu qabel id-data tat-tmiem tal-Ftehim kif stabbilit fil-paragrafu 1 jew 2
m'humiex affettwati b'dan.

                                             ARTIKOLU 11

                                              Dħul fis-seħħ

1. Il-Ftehim għandu jiġi adottat mill-Partijiet Kontraenti skond il-proċeduri rispettivi tagħhom.

2. Il-Ftehim għandu jidħol fis-seħħ fl-ewwel jum tat-tieni xahar wara n-notifika mill-Partijiet
Kontraenti tat-tlestija tal-proċeduri rispettivi tagħhom meħtieġa għal dan il-għan.
 ---pagebreak--- 92               MT                Il-Ġurnal Uffiċjali ta’ l-Unjoni Ewropea                     13.12.2008

                                             ARTIKOLU 12

                                           Awtentiċità tat-testi

Dan il-Ftehim inkiteb f'żewġ kopji biċ-Ċek, id-Daniż, l-Olandiż, l-Ingliż, l-Estonjan, il-Finlandiż, il-
Franċiż, il-Ġermaniż, il-Grieg, l-Ungeriż, it-Taljan, il-Latvjan, il-Litwan, il-Malti, il-Pollakk, il-
Portugiż, is-Slovakk, is-Sloven, l-Ispanjol, u l-Isvediż, u kull wieħed minn dawn it-testi hu
ugwalment awtentiku.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                         93

                                                ANNESS

IR-REGOLAMENT TAL-KUNSILL (KE) Nru 343/2003 tat-18 ta' Frar 2003 li jistabbilixxi l-
kriterji u l-mekkaniżmi biex ikun iddeterminat l-Istat Membru responsabbli biex jeżamina
applikazzjoni għall-ażil iddepożitata f'wieħed mill-Istati Membri minn ċittadin ta' pajjiż terz

IR-REGOLAMENT TAL-KUNSILL (KE) Nru 2725/2000 tal-11 ta' Diċembru 2000 dwar l-
istabbiliment ta' "Eurodac" għat-tqabbil tal-marki tas-swaba' għall-applikazzjoni effettiva tal-
Konvenzjoni ta' Dublin.